Opdateret klokken 16.43: Den 42-årige er løsladt efter grundlovsforhøret. Dommeren mente ikke, at sigtelsen krævede en varetægtsfængsling. Manden er dog stadig sigtet i sagen. En bytur endte voldeligt for en dørmand på Buddy Holly i Skagen. Kort før klokken 3 natten til fredag fik han smadret en tom ølflaske i hovedet af en gæst. - Han slår simpelthen dørmanden med flasken. Han bliver hurtigt pågrebet af dem omkring ham, som holder ham fast, til vi kommer, fortæller vagtchef ved Nordjyllands Politi Poul Fastergaard. Dørmanden fik flænger i hovedbunden, som blev tilset på skadestuen. Gerningsmanden skal fremstilles i grundlovsforhør fredag. - Her bliver han fremstillet med henblik på fængsling - sigtet for kvalificeret vold, siger Poul Fastergaard.

Opsummering:
Den 42-årige gerningsmand skal fremstilles i grundlovsforhør fredag med henblik på at blive fængslet for kvalificeret vold.